**სს “საქართველოს რკინიგზა”**

**დირექტორთა საბჭოს**

**დადგენილება**

2019 წლის 15 თებერვალი №6/5

**“სატვირთო გადაზიდვების ტარიფები და დამატებითი საფასურები”-ში დამატების შეტანის შესახებ**

1. ცნობად იქნას მიღებული, სს ”საქართველოს რკინიგზის” ფილიალ ”საქართველოს რკინიგზის სატვირთო გადაზიდვების ფილიალის” 2019 წლის თებერვლის №6880 მოხსენებითი ბარათი.

**2.** საქართველოს სარკინიგზო კოდექსის 64-ე მუხლის შესაბამისად, სს ,,საქართველოს რკინიგზის“ დირექტორთა საბჭოს 2016 წლის 29 ნოემბრის №30/50 დადგენილებით დამტკიცებულ ”სატვირთო გადაზიდვების ტარიფები და დამატებითი საფასურები”-ში შეტანილ იქნას დამატება, კერძოდ:

**ა)** მულხ VIII.-ის მე-2 პუნქტს დაემატოს თ) ქვეპუნქტი შემდეგი რედაქციით:

„თ) 15 თებერვლიდან აპრილის ჩათვლით პერიოდში, ყაზახეთის რესპუბლიკიდან ვაკუუმური გაზოილით (2742) და მძიმე მაზუთით (2744) დატვირთული საკუთარი ვაგონ-ცისტერნების (მათ შორის მუხლი VII. მე-4 პუნქტით გათვალისწინებული მოცულობითი ტარიფების გავრცელების შემთხვევაშიც) დანიშნულების სადგურში მომსახურების გაწევისას, მომსახურების დროის ათვლა და ქვემოთ მოყვანილი დამატებით საფასურების დარიცხვა, ნაცვლად პირველი 24 საათისა ხორციელდება ვაკუუმური გაზოილით დატვირთულისათვის პირველი 15 დღე-ღამის შემდეგ, ხოლო მძიმე მაზუთით-30 დღე-ღამის შემდეგ:

|  |  |  |  |  |  |
| --- | --- | --- | --- | --- | --- |
| ტვირთი | მე-16 დღე-ღამიდან 45 დღე-ღამის ჩათვლით, დღე-ღამეში, ლარი | 46-ე დღე-ღამიდან, დღე-ღამეში, ლარი | ტვირთი | 31-ე დღე-ღამიდან მე-60 დღე-ღამის ჩათვლით, დღე-ღამეში, ლარი | 61-ე დღე-ღამიდან, დღე-ღამეში, ლარი |
| ვაკუუმური გაზოილი (2742) | 2 | 20 | მძიმე მაზუთი (2744) | 2 | 20 |

- ამასთან, მუხლი VIII. პირველი პუნქტით დადგენილი სადგურის მომსახურების საფასურები მოიცავს ჯამში მსვლელობის გზაზე და დანიშნულების სადგურში ვაკუუმური გაზოილით საკუთარი ვაგონისთვის ლიანდაგის დაკავებას- პირველი 15 დღე-ღამის ჩათვლით, ხოლო მძიმე მაზუთით- პირველი 30 დღე-ღამის ჩათვლით;

- აღნიშნულ შემთხვევაში არ გამოიყენება მუხლი VIII. მე-2 პუნქტის ”გ” ქვეპუნქტის პირობა.“

**3.** წინამდებარე დადგენილების მეორე პუნქტი ძალაში შევიდეს ხელმოწერის დღიდან, მოქმედების ვადით - 2019 წლის 31 დეკემბრის ჩათვლით.

**4.** ფილიალმა “ვორლდ ბიზნეს სოლუშენს”  (ლ.კუკავა) უზრუნველყოს შესაბამისი ცვლილებების შეტანა სატვირთო გადაზიდვების ბილინგის ერთიან ელექტრონულ სისტემაში.

**5.** კონტროლი დადგენილების შესრულებაზე განახორციელოს სს ,,საქართველოს რკინიგზის“ ფილიალ ”საქართველოს რკინიგზის სატვირთო გადაზიდვების ფილიალის” დირექტორის მოადგილემ ფინანსურ დარგში (მ. ტალახაძე).

**დირექტორთა საბჭოს**

**თავმჯდომარე**

**დ. ფერაძე**